Først vurderer 3F, om sagen kan vindes. I nogle tilfælde fører 3F ikke sagen videre, fordi der mangler dokumentation, eller fordi skaden ikke er dækket af loven. I disse tilfælde kan erstatningssagen være umulig at vinde.
Hvis vurderingen er, at sagen kan vindes, er næste skridt et møde med den 3F-advokat, der skal føre sagen for dig. Advokaten skriver derefter til ”den ansvarlige skadevolder” (typisk din arbejdsgiver).
Langt de fleste arbejdsgivere har en forsikring, så de sender sagen videre til deres forsikringsselskab. Herefter foregår korrespondancen mellem din 3F-advokat og forsikringsselskabet. 3F holder dig hele tiden orienteret om, hvad der sker.